钦定古今图书集成/历象汇编/岁功典/第069卷 > 《广西志书》 > 惜秋华〈八月飞翼楼登高〉 吴文英
## 钦定古今图书集成/历象汇编/岁功典/第069卷 > 《广西志书》 > 惜秋华〈八月飞翼楼登高〉 吴文英

思渺西风，怅行踪、浪逐南飞高雁。怯上翠微，危楼更
堪凭晚。蓬莱对起幽云，澹埜色、山容乍卷。清浅。瞰沧
波、静衔秋痕一线。　十载寄吴苑。惯东篱深处，把露
黄偷翦。移暮景、照越镜，意销香断。秋娥赋得闲情，倚
翠尊、小眉初展。深劝。待明朝、醉巾重岸。